Берт Ола Нордландер
Берт Ола Нордландер (; Сундсвал, 12. август 1938) некадашњи је шведски хокејаш на леду и хокејашки тренер који је током каријере играо на позицијама одбрамбеног играча. Четвороструки је шведски олимпијац и добитник признања -{Guldpucken}- за најбољег шведског играча за сезону 1966/67. 

Читаву играчку каријеру (1956−1979) провео је играјући у шведској лиги где је играо за екипе Вифста/Естрандс, ХК АИК, ХК Нака и Хамарби, а иако никада није освојио титулу националног првака чак шест сезона је окончао на списку са идеалном поставом првенства (1960/61, 1961/62, 1962/63, 1967/68, 1968/69. и 1970/71). Његов дрес са бројем #5 који је носио играјући за АИК повучен је из употребе у том клубу. У националним првенствима одиграо је преко 400 утакмица уз постигнутих више од 70 голова. 

Био је стандардни члан репрезентације Шведске са којом је наступио на четирима узастопним олимпијским играма − ЗОИ 1960, ЗОИ 1964, ЗОИ 1968. и ЗОИ 1972, а највећи успех остварио је на играма у Инзбруку на којима је шведски тим освојио сребрну олимпијску медаљу. Наступио је и на седам светских првенстава на којима је освојио једну златну (СП 1962), три сребрне и две бронзане медаље. На светским првенствима и олимпијским играма одиграо је 64 утакмице уз учинак од седам постигнутих голова. 

По окончању играчке каријере једно краће време је радио као тренер, а током две сезоне (1979−1981) са клупе је предводио екипу Јургордена.

Види још 
 Репрезентација Шведске у хокеју на леду
 Хокеј на леду на Зимским олимпијским играма 1964.
 ХК АИК

Референце

Спољашње везе 

 
 Олимпијска статистика на сајту -{sports-reference.com}-
 Биографија на сајту Олимпијског комитета Шведске

Рођени 1938.
Шведски хокејаши на леду
Шведски хокејашки тренери
Хокејаши на леду на Зимским олимпијским играма 1960.
Шведски олимпијци на Зимским олимпијским играма 1960.
Хокејаши на леду на Зимским олимпијским играма 1964.
Шведски олимпијци на Зимским олимпијским играма 1964.
Освајачи медаља на Зимским олимпијским играма 1964.
Хокејаши на леду на Зимским олимпијским играма 1968.
Шведски олимпијци на Зимским олимпијским играма 1968.
Хокејаши на леду на Зимским олимпијским играма 1972.
Шведски олимпијци на Зимским олимпијским играма 1972.
Освајачи олимпијских медаља у хокеју на леду
Освајачи сребрних олимпијских медаља за Шведску
Светски прваци у хокеју на леду